Til

Lørenskog Kommune

Bygg- og eiendomstjenesten

Rådhuset
Hasselveien, 1470 Lørenskog                                                Kjenn 2.august 2006

Oppfølging av E-initiativ

Den 22. mars i år ble følgende vedtatt i Kommunestyret:

KS-014/06 Vedtak:

1. Bygg- og eiendomstjenesten bes utarbeide forslag til disponering av

hundremeterskogen til bruk som hinderløype for skolebarn og allmennheten.

Foreløpig har følgende skjedd:

Det er blitt nedsatt en gruppe bestående av kommunens folk, skolens folk, FAU-representat og elevrådsrepresentant.

Det har ikke blitt satt opp noen møter ennå, og saken drar ut. I mellomtiden har barna på Solheim ingen uteplass igjen å være på. Og verre blir det nå som administrasjonsbygget skal rives.

Som fortsatt eneste bruker av kommunens E-initiativ, er jeg veldig skuffet over hvor sakte denne saken blir behandlet! Dette burde være en prioritert sak, og det burde være en enkel sak å løse. Her er det snakk om å utnytte en liten bit av nærmiljøet og tilrettelegge den for barna i området.

Jeg forventer at kommunen snarest innkaller til et møte i gruppen, slik at arbeidet kommer i gang snarest mulig!

Fra mars og til nå har kommunen ikke gjort noe, og det er for dårlig!! Kom opp med en plan, slik politikerne har vedtatt, og sett  i gang og innkall til møte i arbeidsgruppen!

Vi, kommunens innbyggere forventer at saker som blir vedtatt blir fulgt opp!

Mvh

Monika Kubosch Dahl

Kjennveien 60

1470 Lørenskog

Kopi: Kinnskogen Vel v/Bjørn Gran, Ordfører Åge Tovan, Gruppeleder Høyre Mette Korsrud og Romerikes Blad